ମୁମ୍ବାଇ ୨୬/୨ଃ ଟିଭି ଅଭିନେତ୍ରୀରୁ ରାଜନେତ୍ରୀ ହୋଇଥିବା ଶିଳ୍ପା ସିନ୍ଦେଙ୍କୁ ସୋଶିଆଲ ମିଡିଆରେ ଦୁଷ୍କର୍ମର ଧମକ ମିଳୁଛି। ଏହି ସବୁ ଧମକ ତାଙ୍କୁ ରାଜନେତା ଏବଂ ପୂର୍ବତନ କ୍ରିକେଟର ନବଜୋତ ସିଂହ ସିଦ୍ଧୁ ପୁଲଓ୍ବାମା ଆକ୍ରମଣରେ ଦେଇଥିବା ବୟାନକୁ ସମର୍ଥନ କରିବା ଫଳରେ ମିଳିଛି। ଏଥିରେ ଶିଳ୍ପା କହିଛନ୍ତି ଯେ ସେ ଖୁବ୍ ଶୀଘ୍ର ଏହି ଲୋକଙ୍କ ବିରୁଦ୍ଧରେ ଆଇନଗତ କାର୍ଯ୍ୟାନୁଷ୍ଠାନ ଗ୍ରହଣ କରିବେ। ଶିଳ୍ପା ଚଳିତ ମାସ ୫ତାରିଖ କଂଗ୍ରେସ ପାର୍ଟିରେ ସାମିଲ ହୋଇଛନ୍ତି।
ଆହୁରି ମଧ୍ୟ ଶିଳ୍ପା କହିଛନ୍ତି-" ଲୋକଙ୍କୁ ଏହା ବୁଝିବା ଉଚିତ୍ ଯେ ସିଦ୍ଧୁ ଏବଂ ଇମରାନ ଦୀର୍ଘ ଦିନ ଯାଏଁ ଏକାଠି ଖେଳିଛନ୍ତି। ସେଥିପାଇଁ ସେ ଇମରାନଙ୍କ ସପକ୍ଷରେ କହିଥିଲେ । ଏହିଭଳି ପ୍ରସଙ୍ଗ ଉଠାଇ ଆମେ କେବଳ ଶାନ୍ତି ଏବଂ ଶାନ୍ତି ଉଦ୍ୟମକୁ ଭଙ୍ଗ କରୁଛୁ"।
ଏହି ବୟାନ୍ ପରେ ସିଦ୍ଧୁଙ୍କୁ ସବୁଆଡ଼େ ସମାଲୋଚନା କରାଯାଇଥିଲା। ତାଙ୍କୁ କପିଳ ଶର୍ମାଙ୍କ ଶୋ ରୁ ମଧ୍ୟ ହଟାଇ ଦିଆଯାଇଥିଲା। ଏଥି ସହିତ ତାଙ୍କୁ ଫିଲ୍ମସିଟି ମୁମ୍ବାଇରେ ଆସିବାକୁ ମଧ୍ୟ ଅନୁମତି ନାହିଁ।
